cyanic-selkie/wikianc huggingface dataset:
Դաշտան
Պատմություն
Երբ առաջին հակաբեղմնավորիչ հաբերն ի հայտ եկան, հետազոտողները գիտակցում էին, որ դրանք կարելի էր օգտագործել ցիկլերի մինչև 90 օր ինտերվալով, բայց նրանք նախընտրեցին 28-օրյա ցիկլը, որը ավելի մոտ էր բնականոն դաշտանային ցիկլին, և այս դեպքում կանայք կունենային ամենամսյա դաշտան։ Այս որոշումով Ջոն Ռոքը հույս ուներ ստանալ Հռոմի կաթոլիկ եկեղեցու թուլտվությունը իր գյուտի համար։ Այս փորձը ձախողվեց, սակայն 28-օրյա ցիկլը դարձավ ստանդարտ, երբ հաբերը արդեն դարձան հասանելի հանրության համար ։
Կրծքով կերակրում
Կրծքով կերակրումը հետադարձ բացասական կապով ազդում է գոնադոտրոպին ռելիզինգ հորմոնի(ԳՌՀ) և լյուտեինացնող հորմոնի(ԼՀ) սեկրեցիայի վրա։ Կախված հետադարձ բացասական կապի ուժից կրծքով կերակրող մարդկանց մոտ կարող է դիտվել ֆոլիկուլների զարգացման ընդհանուր ընկճում, ֆոլիկուլների զարգացում առանց ձվազատման, կամ կարող են վերսկսվել բնականոն դաշտանային ցիկլերը ։ Ձվազատման ընկճումը ավելի հավանական է, եթե կրծքով ավելի հաճախ են կերակրում ։ Կրծքով կերակրմանը ի պատասխան արտադրվում է պրոլակտին, ինչն անհրաժեշտ է լակտացիոն ամենորեայի պահպանման համար ։ Միջինում, այն կանայք, ովքեր իրենց երեխաներին կերակրում են բացառապես կրծքի կաթով և հաճախակի, նրանց մոտ դաշտանային ցիկլերը վերսկսվում են ծննդաբերությունից 14,5 ամիս անց։ Իսկ այն կանայք, ովքեր բացառապես կրծքով չեն կերակրում, նրանց մոտ կարող է լինել պատասխան ռեակցիայի լայն սպեկտոր, որովհետև ոմանց մոտ վերսկսվում են 2 ամսից, իսկ ոմանց մոտ հնարավոր է մինչև 42 ամիս ամենորեա ։
Դաշտանային ցիկլի վարում
Դաշտանի ժամանակ վարումը մարդու կողմից իրականացվում է, որպեսզի խուսափեն հագուստը կեղտոտելուց կամ համապատասախանեն հասարակական կյանքի նորմերին։ Դաշտանային ցիկլի վարումը տատանվում է լայն սահմաններում, դաշտանային ցիկլի բժշկական ընկճումից մինչև հատուկ հագուստի և հարմարանքների կրում, լվացումներ և այլն։
Մենստրուալ ապրանքները (անվանում են նաև կանացի հիգիենայի ապրանքներ) նախատաեսված են մենստրուալ արյունը ներծծելու համար։Այդ ապրանքների տեսականին լայն է և տարբեր, որոշները մեկանգամյա օգտագործման համար են, որոշները՝ բազմակի։
Կան մեկանգամյա օգտագործման ապրանքներ․
Բազմակի օգտագործման ապրանքներ․
Ավանդույթներ, տաբուներ և կրթություն
Դաշտանի տաբուն դրա ընկալվումն է որպես անմաքուր կամ ամոթ մի բան, որի դեպքում չի ընդունվում նույնիսկ դրա մասին խոսելը՝ լինի դա հանրային վայրերում (սոցցանցեր), թե մասնավոր շփումներում (տանը, ընկերների շրջանում)։ Բազմաթիվ ավանդական մշակույթների հիմքը այն համոզմունքն է, որ դաշտանը պետք է մնա թաքնված։ Իրենց պարբերականի մեջ գտնվող մարդկանց ավանդաբար խորհուրդ է տրվում չմտնել տաճար, չաշխատել խոհանոցում, սեռական հարաբերություններ չունենալ այդ օրերին, չկպնել այլ մարդկանց, ինչպես նաև նրանց կարող են արգելվել որոշակի գործողություններ՝ դպրոց գնալ, նորածնին մոտենալ... Դաշտանի խարանը (ստիգմա) հաստատում և շարունակական է դարձնում դաշտան ունեցողների նկատմամբ տարբերակված մոտեցման անընդունելի ավանդույթները։ Նման խարանը տեղի է ունենում այն ժամանակ, երբ դաշտանային արյունը դիտվում է որպես մարմնի «գարշանք»՝ ամրապնդելով բացասական վերաբերմունքը մարդու մարմնի այդ առողջ, բնականոն գործառույթի նկատմամբ, ինչը համատեղելի չէ դաշտան ունեցողի հոգեբանական և սեռական առողջության հետ։ Դաշտանային ակտիվիզմը անդրադառնում է դաշտանային տաբուին։ Շարժման հիմքում ընկած հիմնական փաստարկն այն է, որ եթե դաշտանը բնականոն է, պատճառ չկա դրա մասին բարձրաձայնելուց խուսափելու։
Շատ կրոններ ունեն դաշտանային ցիկլի հետ կապված բազմաթիվ ավանդույթներ, օրինակ Իսլամը արգելում է ունենալ սեռական հարաբերություն դաշտանի ժամանակ, այդպես է գրված Ղուրանի երկրորդ գլխում։ Որոշ կրոններ գտնում են, որ կանայք դաշտանի ժամանակ չեն կարող հետևել վուդուի կանոններին, դրա համար էլ իրենց արգելվում է այդ օրերին դիպչել Ղուրանի արաբական տարբերակին։ Ըստ այդ կանոնների վուդուի վրա ազդում են փսխումը, արյունահոսությունը, սեռական հարաբերությունը և անգամ լոգարան հաճախելը ։ Հուդայականության մեջ մարդու դաշտանի ժամանակ անվանում են Նիդա և նրան կարող են արգելված լինել որոոշակի գործողություններ։ Հրեական Տոռան արգելում է ունենալ սեռական հարաբերություն դաշտանի ժամանակ ։ Հինդուիզմում դաշտանի ժամանակ մարդկանց համարում են ոչ մաքուր և նրանք պարտավոր են հետևել որոշակի կանոնների։ Դաշտանի ժամանակ մարդկանց չի թուլատրվում մտնել խոհանոց կամ տաճար, կրել ծաղիկներ, ունենալ սեռական հարաբերություն, դիպչել այլ տղամարկանց ու մարդկանց ։
Արևմտյան քաղաքակրթությունը, որը հիմնականում եղել է քրիստոնեական, ունի մենստրուալ տաբուների պատմություն։ Արևմտյան երկրներում դաշտանային ցիկլի մասին ուսուցանում են դպրոցներում սեռական դաստիարակության հետ միասին, սակայն աղջիկները կնախընտրեին, որպեսզի դաշտանային ցիկլի և սեռական հասունացման մասին առաջինը իմանային իրենց մայրիկներից ։ Աղջիկները հաճախ են կիսվում դաշտանային ցիկլի մասին գիտելիքներով  իրենց ընկերների և հասակակիցների հետ, ինչը կարող է նպաստել ավելի դրական վերաբերմունքին սեռական հասունացման նկատմամբ ։ Հասարակության շրջանում դաշտանային ցիկլի մասին կրթության որակը կախված է, թե որքանով են մարդիկ հասկանում պրոցեսը ։ Արևմտյան շատ երկրներում, որտեղ դաշտանային ցիկլը արգելված թեմա է (տաբու), աղջիկները ամեն կերպ փորձում են թաքցնել, որ իրենց մոտ սկսվել է դաշտանային ցիկլը ։ Արդյունավետ կրթական ծրագրերը կարևոր են երեխաներին և դեռահասներին դաշտանային ցիկլի մասին ճիշտ ու հստակ ինֆորմացիա տրամադրելու գործում։ Դպրոցները կարող են լինել այդ մասին կրթություն ստանալու համապատասխան վայրը ։
Էվոլյուցիա
Շատ էգ կաթնասուններ ունեն կտղուցային (էստրալ ցիկլ), բայց միայն պրիմատների 10 տեսակի, չղջիկների 4 տեսակի, ցատկամկների մոտ է հանդիպում դաշտանային ցիկլը։ Ենթադրվում է, որ այս խմբերի էվոլյուցիոն պրոցեսներն են բերել դաշտանային ցիկլի առաջացմանը։
Բնորդուհին (ֆիլմ)
«Բնորդուհին» («Натурщица»), Տատյանա Վորոնեցկայայի ֆիլմը, որը նկարահանվել է Յուրի Նագիբինի «Երեքը և մեկը, ու էլի մեկը» («Трое и одна, и еще один») պատմվածքի հիման վրա ։
Սյուժե
20-րդ դարի սկիզբ։ Ամառային շոգ օրերին արտասահմանից Թիֆլիս է ժամանում մի զույգ՝ բարձրաշխարհիկ տիկին Սոֆյա Պշիբիշևսկայան և գործարար Վլադիսլավ Էշենբախը։ Նրան շրջապատում են տաղանդավոր արվեստագետներ ու բանաստեղծներ, արվեստագետներ ստեղծում են նրա դիմանկարները, իսկ բանաստեղծները նրան նվիրում են բանաստեղծություններ։ Վլադիսլավ Էշենբախը խանդում է նրան։ Հարաբերությունները՝ որպես ձգված թել, կարող է պայթել ցանկացած ժամանակ, բայց հայտնի չէ, թե երբ դա տեղի կունենա։ Ներկայացվում է երկու մարդկանց հարաբերությունների դրաման նախահեղափոխական Ռուսաստանի իրադարձությունների ֆոնին։
Արտաքին հղումներ
Կատեգորիա:Ռուսական ֆիլմեր Կատեգորիա:2007 ֆիլմեր Կատեգորիա:Գրական ստեղծագործությունների էկրանավորումներ Կատեգորիա:Բնօրինակում անաղբյուր հոդվածներ
Հակոբ Գ Սսեցի
Նախապես եղել է Սսի կաթողիկոսական աթոռի բարձրաստիճան հոգևորականներից։ Գործուն մասնակցություն է ունեցել Կարապետ Ա Կեղեցու գահընկեցության և թունավորման գործում և կաթողիկոսական գահ է բարձրացել առանց ընտրության՝ Սսի իսլամադավան տիրակալ Ռամազան ամիրայի աջակցությամբ։ Ի նշան շնորհակալության՝ Հակոբ Գ Սսեցին կաթողիկոսարանի թանկարժեք շատ սպասքներ ընծայել է ամիրային։ Կաթողիկոս դառնալով՝ փորձել է բարելավել Կիլիկիայի եկեղեցիների տնտեսական վիճակը։ Թղթակցել է Գրիգոր Տաթևացու հետ, ում խորհրդով 1409 թվականին բանադրանքից ազատել է Աղթամարի աթոռը։
Մ. Չամչյանի անծանոթ աղբյուրը հավաստում է, որ Հակոբ Գ Սսեցին սպանվել է «ի միաբանից Հայրապետանոցին դեղ մահու արբուցեալ»։
Կաթողիկոսական գահին Հակոբ Գ Սսեցուն հաջորդել է Գրիգոր Ը Խանձողատը։
Գրականություն
Կատեգորիա:Սպանված հայեր
Ղարագյոլ
Ղարագյոլ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Մեծ հրեշտակ
Մեծ հրեշտակ (Big Miracle), բրիտանաամերիկյան դրամատիկ ֆիլմ է, որը հիմնված է Թոմ Ռոզի «Մեծ հրեշտակ» վեպի վրա, որը պատմում է «Ճեղքման ծրագրի» մասին։ Ֆիլմը նկարահանվել է Universal Pictures և Working Title կինոընկերությունների աջակցությամբ։ Ֆիլմի համաշխարհային պրեմերան կայացել է 2012 թվականի փետրվարի 3-ին։
Սյուժե
Ֆիլմը պատմում է այն մասին, թե ինչպես Ալյասկա նահանգի մի քանի բնակիչներ փորձում են փրկել երեք մոխրագույն դելֆինի, որոնք արկտիկական սառույցների տակ ընկել են սառցե թակարդի մեջ։ Խորհրդային սառցահատի շնորհիվ, որը վնասվացքների գնով ջարդեց պատը դելֆինները ազատվեցին սառույցի գերությունից։
Քննադատություն
Ֆիլմն առժանացել է կինոքննադատների դրական արձագանքին։ Rotten Tomatoes կայքում ֆիլմը 74 % վարկանիշ ունի հիմնված 101 գրախոսականների վրա` 10-ից 6,2 միջին բալերով ։ Metacritic կայքում ֆիլմը 100-ից 61 գնահատական ունի, որոնք հիմնված են քննադատների 28 գրախոսականների վրա, ինչը համապատասխանում է հիմնականում «դրական արձագանք կարգավիճակին» ։
Գրախոսություն
Կատեգորիա:Universal Pictures ֆիլմեր Կատեգորիա:2012 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան դրամա ֆիլմեր Կատեգորիա:Բրիտանական դրամա ֆիլմեր Կատեգորիա:Իրական դեպքերի հիման վրա նկարահանված ֆիլմեր Կատեգորիա:2010-ականների դրամա ֆիլմեր Կատեգորիա:Ամերիկյան մելոդրամա ֆիլմեր Կատեգորիա:Բրիտանական մելոդրամա ֆիլմեր Կատեգորիա:Ֆիլմեր դելֆինների և կետերի մասին Կատեգորիա:Ամերիկյան ընտանեկան ֆիլմեր Կատեգորիա:Բրիտանական ֆիլմեր Կատեգորիա:Ամերիկյան ֆիլմեր
Գիշերն անույշ է
«Գիշերն անույշ է» (Tender Is the Night), ամերիկացի գրող Ֆրենսիս Սքոթ Ֆիցջերալդի դասական վեպն է։ Հրատարակվել է 1934 թ.։ Վեպի անվանումն ու նախերգանքը վերցված են Ջոն Քիթսի «Ձոն սոխակին» գրքից։
Սյուժե
Գործողությունը տեղի է ունենում Եվրոպայում։ Երիտասարդ տաղանդավոր ամերիկացի հոգեբույժ Դիք Դայվերը՝ աշխատելով Առաջին համաշխարհային պատերազմի ժամանակ Շվեյցարիայի հիվանդանոցներից մեկում, սիրահարվում է իր հիվանդներից մեկին՝ Նիքոլին, և ամուսնանում նրա հետ։ Նիքոլը սերում էր շատ հարուստ ընտանիքից և նրա ընտանիքը լավատեսորեն չվերաբերվեց այդ ամունսությանը։ Դիքը՝ Նիքոլի՝ հիվանդանոցից դուրս գրվելուց հետո դեռ երկար ժամանակ ստիպված էր համատեղել ամուսնու և բժշկի դերերը։ Նա առանձնատուն կառուցեց Ռիվյերայում, որտեղ ամուսինները վարում էին առանձնացած կյանք։ Շուտով նրանք երեխաներ ունեցան։ Ինքը՝ Դիքը, շատ կենսուրախ, ակտիվ և խելացի մարդ էր, ուներ շատ ընկերներ, ովքեր հաճախակի այցելում էին նրա տուն։ 20-ականների վերջերին Դայվերների առանձնատանը կից հյուրանոց է ժամանում 18-ամյա ամերիկացի դերասանուհի Ռոզմարին։ Նա և Դիքը սիրահարվում են իրար, բայց նրանց մոտ սեր չի ստացվում, և Ռոզմարին հեռանում է հերթական ֆիլմի նկարահանմանը։ Անցնում է 4 տարի։ Այս ընթացքում Դիքը և բժիշկ Ֆրանցը հիմնում են հոգեբուժական կլինիկա՝ Նիքոլի փողերով, իսկ Ռոզմարին դառնում է իսկական գեղեցկուհի, ով իր անցյալում արդեն ունի բազմաթիվ սիրավեպեր։ Նրանք հանդիպում են Հռոմում, երբ Դիքը վերադառնում էր ԱՄՆ-ից՝ հոր հուղարկավորությունից։ Սիրահարները իրար հետ մի քանի օր անցկացնելուց հետո, կրկին երկար ժամանակով բաժանվեցին։ Դիքի մոտ սկսվում է անհաջողությունների շրջան՝ նրան ձերբակալում են Հռոմում, հետո՝ տուն վերադառնալով, դուրս է գալիս բժիշկ Ֆրանցի հետ համատեղ գործից. տարիքն իրեն զգացնել էր տալիս։ Դիքը սկսում է խմել։ Նրան արդեն չեն հրավիրում խնջույքների, աշխատանքում սկսում են ձախողումները։ Երբ Ռոզմարին և Դիքը հանդիպում են երրորդ անգամ, Նիքոլը, նրանց միջև կապ կասկածելով, սիրեկան է գտնում և ամուսնալուծությունից հետո ամուսնանում է նրա հետ։ Դիքը հեռանում է Միացյալ Նահանգներ, երկար ժամանակ այնտեղ ապրում է միայնակ, հետո գտնում է մի աղջկա և նրա հետ ապրում Նյու Յորքում։
Բլուր (այլ կիրառումներ)
Բլուր անվանումը կարող է վերաբերել`
Բրի (Էնայի գավառ)
Բնակչություն
Համայնքի բնակչությունը 2010 թվականին կազմում էր 59մարդ։
Արտաքին հղումներ
Կատեգորիա:Ֆրանսիայի համայնքներ Կատեգորիա:Էնա դեպարտամենտի կանտոններ
Պաշենովկա (գյուղ, Կոզելշչինայի շրջան)
Պաշենովկա (Пашенівка), գյուղ Ուկրաինայի Պոլտավայի մարզի Կոզելշչինայի շրջանում։
2001 թվականի տվյալներով Պաշենովկա գյուղում բնակվում էր 43 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր
Աստիգմատիզմ
Աստիգմատիզմ, լույսի ոչ ճիշտ և հավասարաչափ բեկում աչքի ցանցաթաղանթի վրա ։ Սրա արդյունքը խեղաթյուրված և լղոզված տեսողությունն է հեռավորության վրա ։ Այլ ախտանշաններն են աչքերի լարվածությունը, գլխացավերը, գիշերը դժվարությամբ մեքենա վարելը ։ Եթե այն առաջանում է կյանքի վաղ շրջանում, առաջանում է ամբլիոպիա ։
Աստիգմատիզմի պատճառը հայտնի չէ ։ Այն մասնակիորեն վերագրվում է ժառանգական գործոններին ։ Հիմքում ընկած մեխանիզմը ներառում է աչքի եղջրաթաղանթի անկանոն կորությունը և ոսպնյակի անոմալիաները ։ Ախտորոշվում է աչքի քննության ժամանակ ։
Բուժման համար կա երեք ընտրություն՝ ակնոցներ, կոնտակտային ոսպնյակներ և վիրահատություն ։ Ակնոցները ամենապարզն են ։ Կոնտակտային ոսպնյակները կարող են տալ ավելի լայն տեսադաշտ ։ Ռեֆրակտիվ վիրաբուժությունը մշտապես փոխում է աչքի ձևը ։
Եվրոպայում և Ասիայում աստիգմատիզմով ախտահարված են 30-ից 60% մեծահասակները ։ Բոլոր տարիքի մարդիկ կարող են ախտահարվել ։ Աստիգմատիզմը առաջին անգամ հայտնաբերել է Թոմաս Յանգը 1801 թվականին ։
Նշաններ և ախտանիշներ
Չնայած նրան, որ աստիգմատիզմը կարող է լինել անախտանիշ, բարձր աստիճանի աստիգմատիզմը կարող է դառնալ այնպիսի ախտանշանի պատճառ, ինչպիսին է լղոզված տեսողությունը, աչքերի կկոցումը, լարվածությունը, թուլությունը կամ գլխացավը ։ Որոշ հետազոտություններ ցույց են տվել աստիգմատիզմի և միգրենի գլխացավերի մեծ տարածվածությունը ։
Գլխավոր միջօրեականի առանցք
Ուղիղ աստիգմտիզմի ժամանակ աչքը ունի ավելի շատ «պլյուս» ցիլինդր, քան հորիզոնական առանցքը (աչքը ուղղահայաց միջօրեականով ավելի կոր է համեմատած հորիզոնական միջօրեականի հետ)։ Աչքի մեջ լույսի ուղղահայաց ճառագայթները ընկնում են հորիզոնական ճառագայթների դիմաց։ Սա կարող է լուծվել ցիլինդրիկ «մինուս» ապակիներով ակնոցներով, որը տեղակայված է հորիզոնական առանցքով։ Սրա արդյունքը կլինի այն, որ երբ լույսի ուղղահայաց ճառագայթը հեռվից գալիս է դեպի աչքը, «մինուս» ցիլինդրը պատճառ է դառնում որ լույսի ճառագայթը թեթևակի «շեղվում» է կամ «տարավծում է ուղղահայաց ուղղությամբ», նախքան աչք հասնելը։ Սա կոմպենսացնում է հիվանդի աչք ուղղահայաց միջօրեականով մտնող լույսի ուժգնությունը։ Սրանից հետո աչքը ամբուղջ լույսը կենտրոնացնում է ցանցաթաղանթի վրա ճիշտ տեղում, և հիվանդի տեսողությունը այլևս լղոզված չի լինում։
Ոչ ուղիղ աստիգմատիզմի ժամանակ, պլյուս ցիլինդրը ավելացել է հորիզոնական առանցքին (կամ մինուս ցիլինդր ուղղղահայաց առանցքին) ։
Առանցքը միշտ որպես անկյուն նշվում է աստիճաններով, 0-180 աստիճանի միջև ժամսլաքի հակառակ ուղղությամբ։ 0 և 180 աստիճանները պառկում են հորիզոնական առանցքի վրա՝ բ բի կենտրոնի մակարդակի վրա, և ինչպես նկատվեց երկու կողմից էլ 0 աստիճանը ընկնում է աջ կողմում։
Անկանոն աստիգմատիզմը, որը հաճախ ասոցացվում է նախորդող վիրահատությանը և վնասվածքին, նաև շատ հաճախ լինում է բնական պայմաններում ։ Եղջրաթաղանթի երկու կոր կիսամիջօրեականները, բացի սովորական աստիգմատիզմի 180°-ից, կարող են լինել ավելի քիչ, քան 180° անկանոն աստիգմատիզմի ժամանակ (կոչվում է ոչ օրթոգոնալ անկանոն աստիգմատիզմ), և/կամ երկու կոր կիսամիջօրեականները կարող են լինել անհամաչափորեն կոր՝ սա այն է, որը կարող է լինել նշվածներից ամենակորը (կոչվում է ասիմետրիկ աստիգմատիզմ)։ Անկանոն աստիգմատիզմը քանակականացված է գումարային վեկտորի կողմից և կոչված է տոպոգրաֆիկ անհավասարություն ։
Գլխավոր միջօրեականի կիզակենտրոն
Հանգիստ ակոմոդացիայով՝
Ամբողջական աչք
Արդյոք աստիգմատիզմը կանոնավոր կամ անկանոն է, կախված է որոշ ներքին (եղջրաթաղանթի հետին մակերես, մարդու ոսպնյակ, խցիկի հեղուկ, ցանցաթաղանթ, և աչք-ուղեղ պատկերում) և արտաքին (եղջրաթաղանթի առաջային մակերես) օպտիկական հատկություններից։ Որոշ մարդկանց մոտ արտաքին օպտիկական հատկությունները կարող են ունենալ ավելի մեծ ազդեցություն, և այլ մարդկանց մոտ ներքինը կարող է գերակշռել։ Կարևորապես, արտաքին և ներքին աստիգմատիզմի առանցքները և չափերը համընկնելու կարիք չունեն, բայց դա այդ երկուսի համակցումն է աչքի ամբողջ օպտիկական պարզության սահմանման կողմից։ Աչքի ամբողջ օպտիկական համակարգը սովորաբար արտահայտվում է անձի աչքի ռեֆրակցիայով։ Արտաքին աստիգմատիզմը չափվում է՝ օգտագործելով հատուկ տեխնիկա, ինչպիսին է կերատոմետրիան և եղջրաթաղանթի տօպոգրաֆիան։ Մի մեթոդը վերլուծում է վեկտորները ռեֆրակտիվ վիրահատության պլանավորման համար, որը օպտիմալ բաժանված է ռեֆրակտիվ և տոպոգրաֆիկ կոմպոնենտների միջև  ։
Ախտորոշում
Աստիգմատիզմի առկայութան հայտնաբերման և նրա քանակական գումարի և առանցքների քննությունները շատ են։ Սնելենի աղյուսակը կամ այլ աղյուսակները կարող են սկզբնական տեղեկություն տալ տեսողության սրության մասին։ Կերատոմետրը կարող է օգտագործվել եղջրաթաղանթի առաջային մակերեսի ամենակոր և ամենատափակ միջօրեականների չափելու նպատակով ։ Եղջրաթաղանթի տոպոգրաֆիան կարող է նաև օգտագործվել եղջրաթաղանթի ավելի ճշգրիտ պատկերում ձեռք բերելու նպատակով ։ Աուտոռեֆրակտերը կամ ռետինոսկոպյան կարող են տալ օբյեկտիվ գնահատական աչքերի ռեֆրակտիվ շեղումների մասին և գործածել Ջեքսոնի խաչաձև ցիլինդրները ֆորոպտերի մեջ կամ փորձնական շրջանակի սուբյեկտիվ կատարելագործված չափերը  ։ Ֆորոպտերի հետ այլընտրանքային տեխնիկան պահանջում է «ժամացույցի» կամ «արևաճաճանչի» աղյուսակ՝ աստիգմատիկ առանցքը և ուժը որոշելու համար  ։ Կերատոմետրը կարող է նաև օգտագործվել աստիգմատիզմը գնահատելու ըստ եղջրաթաղանթի երկու գլխավոր միջօրեականների ուժգնությունների մեջ տարբերության։ Ջավալի կանոնը կարող է օգտագործվել աստիգմատիզմի աստիճանը հաշվարկելու համար։
Ալպինի եղանակով աստիգմատիզմի քննությունը կարող է կիրառվել որոշում կայացնելու համար, թե ինչ աստիճանի վիրաբուժական միջամտության կարիք կա և վիրահատությունից հետո որոշելու, թե որքան մոտ է բուժումը նպատակին ։
Մեկ այլ հազվագյուտ ռեֆրակցիոն տեխնիկան ներառում է ստենոպաետիկ ճեղք (բարակ ճեղքանման բացվածք), որտեղ ռեֆրակցիան որոշվում է յուրահատուկ միջօրեականներով՝ այս տեխնիկան մասնակիորեն օգտագործելի է այն դեպքերում, որտեղ հիվանդը ունի բարձր աստիճանի աստիգմատիզմ կամ եթե հիվանդը ունի անկանոն աստիգմատիզմ։
Կան 3 տեսակի առաջնային աստիգմատիզմներ՝ միօպիկ աստիգմատիզմ, հիպերօպտիկ աստիգմատիզմ և խառը աստիգմատիզմ։
Բուժում
Աստիգմատիզմը կարելի է շտկել ակնոցներով, կոտակտային ոսպնյակներով կամ ռեֆրակտիվ վիրաբուժությունով։ Տարբեր նկատառումները ներառում են աչքի առողջությունը, ռեֆրակտիվ ստատուսը, կյանքի ոճը և դրանցով որոշվում է թե, որ տարբերակը ավելի լավ կլինի։ Կերատոկոնուս ունեցողների մոտ որոշ կոնտակտային ոսպնյակներ հաճախ հնարավորություն են տալիս ավելի լավ տեսնել, քան ակնոցներով։ Կան կոշտ, շնչող, հատվածային, նաև փափուկ ոսպնյակներ։
Աչքի լազերային վիրահատությունը (ֆոտոռեֆրակտիվ կերատոտոմիա և լազերային տեսողության շտկում) աստիգմատիզմի բուժման հաջող եղանակ է ։
Համաճարակաբանություն
Ըստ Ամերիկյան հետազոտությունների 5-ից 17 տարեկան ամեն 10 երեխաներից 3-ը ունի աստիգմատիզմ ։ Վերջերս Բրազիլական հետազոտությունները հայտնաբերելեն, որ մի քաղաքի ուսանողների 34%-ը ունի աստիգմատիզմ ։ Ինչ վերաբերում է տարածվածությանը մեծերի մոտ, վերջերս հետազոտությունները Բանգլադեշում 30-նն անցներից 3-ից 1-ը ունի աստիգմատիզմ ։
Լեհական հետազոտությունները հրապարակեցին 2015 թվականին, որ բացահայտված կանոնավոր աստիգմատիզմը կարող է առաջնորդել միօպիայի սկզիբը ։
Շատ հետազոտություններ ցույց են տվել, որ աստիգմատիզմի տարածվածությունը բարձրանում է տարքի հետ ։
Պատմություն
Որպես ուսանող՝ Թոմաս Յանգը 1793 թվականին հայտնաբերել է, որ ինքը խնդիր ունի մեկ աչքի հետ ։ Հաջորդող տարիներին նա կատարել է հետազոտություններ իր տեսողության խնդիրների մասին ։ Նա ներկայացրել է իր հայտնագործությունները 1801 թվականին տեղի ունեցած Բայկերյան ելույթի ։
Յանգից անկախ, Ջորջ Բիդդելլ Աիրին հայտնաբերեց աստիգմատիզմ երևույթը իր սեփական աչքի վրա ։ Աիրին ներկայացրեց իր սեփական աչքի վրա կատարված դիտարկումները 1825 թվականի փետրվարին՝ Քեմբրիջի փիլիսոփայական հասարակությանը ։ Արիրն ստեղծեց ոսպնյակներ, որպեսզի շտկի իր տեսողության խնդիրները 1825 թվականին, մինչդեռ ըստ այլ աղբյուրների 1827 թվականին , երբ Աիրին ձեռք բերեց գլանաձև ոսպնյակներ Իպսուիչի մի օպտիկից ։ Երևույթը չի անվանակոչվել Աիրիի կողմից, այլ Վիլյամ Վիվելի   ։
Արտաքին հղումներ
Կատեգորիա:Տեսողության խանգարումներ Կատեգորիա:Տեսողություն
(1230) Ռիցիա
(1230) Ռիցիա (Riceia), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 9-ին Կառլ Ռեյնմուտի կողմից Հայդելբերգում ։
Միջին հեռավորությունը Արեգակից կազմում է 2,57369 ա. մ., առավելագույնը մոտենում է 2,1162 ա. մ. հեռավորության վրա և հեռանում 3,0312 ա. մ. ։ Արեգակի շուրջ մեկ ամբողջական պտույտ է կատարում 1508,11 երկրային օրվա ընթացքում, իր ուղեծրով շարժվելով միջինում 0,23871 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,5° անկյուն։
Արտաքին հղումներ
Կատեգորիա:1931 թվականին հայտնաբերված աստղագիտական մարմիններ Կատեգորիա:Կառլ Ռեյնմուտի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Շարակնոց (5091)
Շարակնոց (5091), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5091 թվի տակ։ Ձեռագիրը գրվել է 1561 թվականին Մակար աբեղա գրիչի կողմից Իննակնեան վանքում։ Կազմող եղել է Ստեփանոսը (17-րդ դար)։ Ստացողը եղել է Պետրոս աբեղան։ Գրված է թղթի վրա, որը ունի 16x10 չափս։ Ձեռագիրը կազմված է 330 թերթից։ Գրված է միասյուն, բոլորգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշմազարդ, աստառը՝ դրոծմազարդ կտավ։ Հիշատակարաններ գրչի՝ 48ա, 317բ, 330ա, կազմողի՝ 318ա (17-րդ դար), հետագայի՝ 161բ (1734 թ.), 161 (1880 թ.) :
Ծանոթագրություններ
Կատեգորիա:Մատենադարանի ձեռագրեր
Մամրվանի գավառակ
Մամրվան, գավառակ Արևմտյան Հայաստանում, էրզրումի վիլայեթի էրզրումի գավառում։ Կենտրոնը Մարվան բերդավանն էր։
Աշխարհագրություն
Տարածքն ընդգրկում էր Թորթում գետի աջակողմյան մասը։ Մամրվանն ուներ փարթամ բուսականություն, խիտ անտառներ, սառնորակ աղբյուրներ։ Տարածքը հացառատ էր։
Պատմություն
XVI-XVII դարերում գավառակը կոչվում էր Մամրևան, իսկ XVII դարում՝ Նարիման։ Գավառակը համապատասխանում է Տայքի Ազորդ կամ Ազորդաց փոր գավառակին։ Ըստ Հակոբ Կարնեցու գավառակը Վերին Հայքի 23 գավառներից մեկն էր։
Մինչև 1829 թվականը մտնում էր Ախալցխայի փաշայության մեջ։
Բնակչություն
1890-ական թվականներին ուներ 3490 բնակիչ։
Վարչական բաժանում
Մամրվանը բաղկացած էր 30 գյուղից ։
Մազո դե լա Ռոշ
Մազո դե լա Ռոշ (ծննդյամբ՝ Maisie Louise Roche; ), կանադացի արձակագիր և դրամատուրգ, իր ժամանակի ամենահայտնի գրքերից մեկի՝ «Ջալնա» վեպի հեղինակը։
Կենսագրություն
Մազո (Մեյզի) Ռոշը ծնվել է Նյումարկետում, (Օնտարիո), 1879 թվականի հունվարի 15-ին ։ Եղել է Ուիլյամ Ռոշի և Ալբերտա Լուիզ Լանդիի միակ զավակը ։ Մազոն իր մանկության մի քանի տարի անցկացրել է Օրիլիայում՝ մոր ծնողների հետ, իսկ մեծ մասը՝ Տորոնտոյում։ Փոքր տարիքում Մացոն շեշտել է իր ազգանվան ֆրանսիական ծագումը` դրան ավելացնելով «Դե լա»։ Երբ Ռոշը յոթ տարեկան էր, նրա ծնողները որդեգրել են իր ութամյա որբ զարմիկ Քերոլայն Քլեմենտին։ Նրա հետ Մազոն ապրել է 70 տարի։
Մացոն 13 տարեկանում սկսել է հաճախել մասնավոր դպրոց, հետագայում ավարտել է Տորոնտոյի համալսարանը և կրթություն ստացել Օնտարիոյի արվեստի դպրոցում։ Մազո դե լա Ռոշը պատմվածքներ է գրել Առաջին համաշխարհային պատերազմից առաջ, 1920-ական թվականներին հրատարակել է 2 վեպ։ Նրա առաջին մեծ հաջողությունը տեղի է ունեցել 1927 թվականին, երբ հրատարակվել է նրա «Ջալնա» վեպը։ Վեպը «Atlantic Monthly» գրական ամսագրի կողմից արժանացել է 10․000 ԱՄՆ դոլարի։ Վեպը 16 գլխից բաղկացած վիպաշար է։ Ջալնան կալվածք է, որտեղ ապրում են Ուայթոկների ընտանիքը։ Վեպում նկարագրված էընտանիքի 100-ամյա պատմությունը։ «Ջալնա» վեպը որպես պիեսը երկար ժամանակ հաջողություն է ունեցավ Լոնդոնի, Նյու Յորքի և Տորոնտոյի թատրոններում, այն հետագայում հիմք է հանդիսացել հոլիվուդյան «Ջալնա» ֆիլմի համար ։ Société Radio-Canada Կանադայի ռադիոյի և հեռուստատեսության պետական ընկերությունը վեպի հիման 1972 թվականին նկարահանել է հեռուստասերիալ։ Վեպի առանձին բաժիններ հասել են գրական հաջողության։ Վեպի շարքի ստեղծագործությունները վաճառվել են ընդհանուր տպաքանակով 9 միլիոն օրինակով։
Իր ստեղծագործական գործունեության տարիներն Մացո դե լա Ռոշը գրել է 23 վեպ, 13 պիես և մոտ 50 պատմվածք։ Երկրորդ համաշխարհային պատերազմի տարիներին «Doubleday» ամերիկյան հրատարակիչ ընկերության պատվերով նա գրել է Քվեբեկ քաղաքի գեղարվեստական ​​պատմությունը։ 1957 թվականին լույս տեսել գրողի ինքնակենսագրականը՝ «Փոփոխությունների ծանուցում» (Ringing the Changes) վերնագրով։
Գրողի աշխատությունների հիմնական ընթերցողները Կանադայից դուրս էր՝ ԱՄՆ-ում և Եվրոպայում, քանի որ կանադացիները կարծում էին, որ նրա ստեղծագործույունները շատ հեռու են Կանադայի իրական կյանքից։ Դե լա Ռոշի գրքերը լավ վաճառվել են մինչև 1960-ական թվականները, սակայն պատերազմից հետո ստեղծագործությունները բացասական արձագանքներ են ստացել քննադատների կողմից։ Սովետական մեծ հանրագիտարանում նշվել է, որ նրա ստեղծագործությունների կերպարները հեռու են սոցիալական խնդիրներից, և սյուժեները կառուցվում են միայն ընտանեկան հարաբերությունների շուրջ։ Միևնույն ժամանակ Կանադական հանրագիտարանը նշել է, որ գրողի նախապատերազմյան ստեղծագործություններն առանձնանում են լավ գծագրված կերպարներով, բարձրորակ երկխոսություններով և նուրբ դիտարկումներով։ Հանրագիտարանը սխալ է համարոել Դե լա Ռոշի ամբողջ ստեղծագործության վերաբերյալ բացասական գնահատական ​​տարածելու փորձը։
Արտաքին հղումներ
Կատեգորիա:Կանադացի գրողներ Կատեգորիա:20-րդ դարի գրողներ Կատեգորիա:20-րդ դարի կին գրողներ Կատեգորիա:Տորոնտոյի համալսարանի շրջանավարտներ
Ժիլիխա
Ժիլիխա (Жилиха), գետ Ռուսաստանում, հոսում է Նովոսիրսկի շրջան, Ալթայի Հանրապետությունում։ Գետաբերանը տեղակայված է Կոկսա գետի ձախ ափով՝ 47 կմ հեռավորության վրա։ Գետի երկարությունը 59 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության ․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ագարա (Վրաստան)
Ագարա (აგარა), գյուղ Վրաստանի Ախալցխայի շրջանում։ Բնակիչները զբաղվում են երկրագործությամբ, անասնապահությամբ, այգեգործությամբ։ Նախկինում սովորաբար կոչվել է Մեծ Ագարա ։
Ծանոթագրություններ
Կատեգորիա:Վրաստանի գյուղեր
Պոոլե
Պոոլե (Poole), գյուղ Էստոնիայի Տարտումաա նահանգի Կոնգուտա շրջանում։
2011 թվականի տվյալներով գյուղում բնակվում էր 40 մարդ։
Արտաքին հղումներ
Կատեգորիա:Էստոնիայի Տարտումաա նահանգի Կոնգուտա շրջանի բնակավայրեր Կատեգորիա:Էստոնիայի գյուղեր
(9093) Սորադա
(9093) Սորադա (Sorada), աստերոիդ աստերոիդների հիմնական գոտում։ Հայտնաբերվել է 1995 թվականի նոյեմբերի 16-ին Տակաո Կոբայաշիի կողմից Օիզումիյում ։
Միջին հեռավորությունը Արեգակից կազմում է 2,636642 ա. մ., առավելագույնը մոտենում է 2,3473 ա. մ. հեռավորության վրա և հեռանում 2,926 ա. մ. ։ Արեգակի շուրջ մեկ ամբողջական պտույտ է կատարում 1563,78 երկրային օրվա ընթացքում, իր ուղեծրով շարժվելով միջինում 0,230212 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,43° անկյուն։
Արտաքին հղումներ
Կատեգորիա:1995 թվականին հայտնաբերված աստղագիտական մարմիններ Կատեգորիա:Տակաո Կոբայաշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ղարագուջուկ
Ղարագուջուկ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Վիսայյա
Վիսայյա, թվով ամենամեծ ժողովուրդը Ֆիլիպիններում։ Բնակվում են Ֆիլիպինյան կղզիախմբի կենտրոնական կղզիներում։ Ընդհանուր թիվը՝ 33 միլիոն (2010)։ Բնակվում են նաև Ինդոնեզիայում։ Լեզուն պատկանում է ինդոնեզական լեզուների հյուսիսային խմբին։ Վիսատտան մեծ մասամբ դավանում են կաթոլիկություն։ Զբաղվում են հիմնականում հողագործությամբ (բրինձ), զարգացած է ձկնորսությունը։ VII —XIII դդ. Կալիմանտան (Բոռնեո) կղզուց վերաբնակված ինդոնեզական մի շարք ցեղեր, ձուլվելով ֆիլիպինյան բնիկների մի մասին, հիմք են դրել վիսայյա ժողովրդի կազմավորմանը։
Կատեգորիա:Վիսայյա
Riot (երգ, XXXTentacion)
«Riot», ամերիկացի ռեփեր XXXTentacion-ի երգը, որն ի սկզբանե թողարկվել է SoundCloud-ում 2015 թվականի մայիսին, իսկ այնուհետև վերաթողարկվել 2020 թվականի հունիսի 1-ին Ջորջ Ֆլոյդի սպանության հետ կապված բողոքների ֆոնին ։ Երկրորդ տարբերակը մի փոքր ավելի կարճ է, քան բնօրինակը ։
Նախապատմություն
Երգը թողարկվել է 2015 թվականի մայիսին՝ Մայքլ Բրաունի սպանության հետ կապված բողոքի ակցիաներից հետո ։ Երգը թվային հարթակներում էր հայտնվել Ջորջ Ֆլոյդի սպանությունից և դրան հաջորդած բողոքներից հետո ։
Երաժշտություն
XXXTentacion-ի երգը քննադատում է զանգվածային անկարգությունները։ Դերիկ Ռոսինյոլը Uproxx-ից նշել է, որ X-ն արտահայտում է իր մտքերն առ այն, որ ապստամբները հաճախ չեն մտածում իրենց գործողությունների հետևանքների մասին. «Նայեք բոլոր խանութներին, որոնք դուք ոչնչացնում եք, նիգեր / մեկ վայրկյան մտածեք այն մարդկանց մասին, որոնց պատկանում են դրանք / ես գիտեմ, որ դուք ունեք ձեր խնդիրները, բայց եղբայր, նրանք էլ ունեն իրենց սեփականը / դա խաղ չէ, դադարեցրեք բռնությունը»։
Երգն ավարտվում է Կու-կլուքս-կլան-ի նախկին առաջնորդ Ջեֆ Բերիի՝ հանրահավաքի ելույթում ասված հետևյալ խոսքերով. «Մենք տեսնում ենք, ես տեսնում եմ, մահը կախված է շենքերից երեխաների / սպիտակ տղաների և սպիտակ աղջիկների առջև»։ Ելույթը ներկայացված է 1998 թվականին ցուցադրված «The Ku Klux Klan: A Secret History» վավերագրական ֆիլմում։ Բնօրինակ երգը պարունակում էր ավելի ծավալուն ելույթ ։
Երաժշտական տեսահոլովակ
Այս երգն օգտագործվել է X-ի՝ 2015 թվականի «Look at Me» երգի երաժշտական տեսահոլովակում ։
Ծանոթագրություններ
Կատեգորիա:2020 սինգլներ Կատեգորիա:XXXTentacion-ի երգեր Կատեգորիա:2015 երգեր Կատեգորիա:Երգեր այբբենական կարգով
Սիգուենսայի ամրոց
Ամրոցը կառուցված է սպիտակ քարից՝ Ալ-Անդալուզյան ժամանակաշրջանի արաբական ամրոցի տեղում, ենթադրաբար՝ 12-րդ դարի սկզբում։ Քրիստոնյաների կողմից Պիրենեյան թերակղզու ազատագրումից հետո այն դարձել է Սիեգուենսայի եպիսկոպոսների նստավայրը մինչև 1978 թվականը։ Ամրոցը 13-ից 18-րդ դարերում բազմիցս տուժել է պատերազմներից։ 1297 թվականին ամրոցը գրավել են Դե լա Սերդաների կողմնակիցները, ամրոցը հիշատակվում է նաև Կաստիլական քաղաքացիական պատերազմի տարեգրությունում։ 1811 թվականին, առաջին Կարլիստական պատերազմի և 1930-ական թվականների քաղաքացիական պատերազմների ժամանակ ամրոցը գրեթե ավերվել է, սակայն Երկրորդ համաշխարհային պատերազմից հետո վերականգնվել է։
1972 թվականի վերակառուցումից հետո ամրոցի պարագիծը կազմեց շուրջ 400 մ, իսկ ամրոցը վերածվել է Պարադորի՝ հյուրանոցի պատմական շենքում։ Ամրոցի վերակառուցումը սկսվել է 1964 թվականին և ավարտվել 1976 թվականին, ճարտարապետը Խոսե Լուիս Պիկարդոն է։ Պաշտոնական բացումը տեղի է ունեցել 1978 թվականին, որին մասնակցել են նաև Իսպանիայի թագավոր Խոան Կարլոսը և թագուհի Սոֆիան։
Պատմություն
Ամրոցն ունի Կելտիբերիական ծագում, ովքեր հաստատվել են գետի ափին դեռևս մեր թվարկությունից առաջ։ 5-րդ դարում Վեստգոթերը փոքրիկ ամրոց են կառուցել քաղաքի մոտ։
8-րդ դարում Մավրերը՝ Լեոնի և Կաստիլիայի քրիստոնյա արքաների վրա հարձակումներ գործելու համար կառուցել են մեծ ուժեղացված ամրոց։
15-րդ դարում ամրոցը ամրապնդվում է եպիսկոպոսության կողմից և քաղաքը պաշտպանում Նավարի ու Արագոնի հարձակումներից։
18-րդ դարում Եսպիսկոպոս Խուան Դիաս դե լա Գերրան ամրոցը ռազմական կառույցից վերածեց եպիսկոպոսական պալատի։ Սակայն 1808 թվականին, Իսպանիայի անկախության պատերազմի ժամանակ ամրոցն ընկել է ֆրանսիացիների ձեռքը, ովքեր լուրջ վնաս են հասցրել կառույցին և թալանել դրա ողջ ունեցվածքը, մինչև այն վերադարձվեց Էլ Էնպեսինադոյի կողմից։ Եպիսկոպոսական պալատը 1830 թվականին լուրջ վնասվեց հրդեհից և լքվեց։
Ծանոթագրություններ
Կատեգորիա:Իսպանիայի ամրոցներ
Տոռե էն Կամերոս
Տոռե էն Կամերոս (Torre en Cameros), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 11,64 կմ2 տարածք։ Բնակչությունը կազմում է 12 մարդ (2010 թվականի տվյալներով)։ Գտնվում է պրովինցիայի վարչական կենտրոնից 51 կմ հեռավորության վրա։
Կատեգորիա:Իսպանիայի բնակավայրեր
Արիստակես Վարդանյան
Արիստակես Վարդանյան, հայ լեզվաբան, բանասեր։
Կենսագրություն
Կրթությունն ստացել է Վիեննայի Մխիթարյան միաբանության դպրոցում։ 1910 թվականին ձեռնադրվել է քահանա։ Եղել է «Հանդես ամսօրյա»-ի խմբագիր (Հ․ Ոսկյանի հետ, 1924-1930 թթ.)։ «Ազգային մատենադարան» շարքով լույս են տեսել Վարդանյանի «Բառաքննական դիտողություններ» (պրակ 1-4, 1913-1923 թթ.), «Դասական մանր բնագիրներ և ձեռագրական համեմատություններ» (հատոր 1-2, 1913-1923 թթ.), «Մատենագրությունք Եվթաղի, քննություն և բնագրեր» (1930 թ.) և այլ լեզվաբանական ու բանասիրական գործեր։ Կատարել է թարգմանություններ, գրել բանաստեղծություններ։ Կյանքի վերջին տասնամյակում հրաժարվել է միաբանությունից։
Կատեգորիա:Հայ լեզվաբաններ Կատեգորիա:Հայ բանասերներ Կատեգորիա:Հայ քահանաներ
Պաշկովկա (գյուղ, Կոզելշչինայի շրջան)
2001 թվականի տվյալներով Պաշկովկա գյուղում բնակվում էր 443 մարդ։
Արտաքին հղումներ
Կատեգորիա:Ուկրաինայի Պոլտավայի մարզի Կոզելշչինայի շրջանի բնակավայրեր Կատեգորիա:Ուկրաինայի գյուղեր Կատեգորիա:1664 թվականին հիմնադրված բնակավայրեր
Ռուսաստանի Դաշնության արտաքին հետախուզության ծառայություն
Ռուսաստանի ԱՀԾ-ի շտաբը գտնվում է Բաչուրինո գյուղից ոչ հեռու, Մոսկվայի Նովոմոսկովսկի շրջանի Սոսենսկի բնակավայրում, որը սահմանակից է Յասենևո շրջանին։ Ռուսաստանի SVR ակադեմիայի համալիրը գտնվում է Խլեբնիկովսկի անտառապարկում (Մոսկվայի մարզ, Միտիշչինսկի շրջան)։
Պատմություն
1991 թվականի դեկտեմբերին Ռուսաստանի ԱՀԾ-ն իրեն հռչակել է ԽՍՀՄ ՊԱԿ-ի առաջին գլխավոր վարչության (ԽՍՀՄ Ռազմավարական մշակումների կենտրոնի) և ԽՍՀՄ հետախուզության կենտրոնական ծառայության պաշտոնական իրավահաջորդը։
Ռուսաստանի Դաշնության խորհուրդը ընդգծում է իր պատմական դերը որպես Խորհրդային Ռուսաստանի և Խորհրդային Միության հատուկ ծառայությունների ավանդույթների շարունակող ։ ԽՍՀՄ փլուզման և Անկախ Պետությունների Համագործակցության (ԱՊՀ) ստեղծման արդյունքում հարց է բարձրացվել Ռուսաստանի Դաշնության արտաքին հետախուզության մարմինների արմատական վերակազմակերպման մասին՝ ԽՍՀՄ հետախուզության կենտրոնական ծառայության (ԽՍՀՄ հետախուզության կենտրոնական ծառայություն) հիման վրա։
ԽՍՀՄ-ի փլուզումից հետո ԽՍՀՄ-ի հետախուզության կենտրոնական ծառայության բազայի վրա ՌԽՖՍՀ-ի նախագահ Բորիս Ելցինի 1991 թվականի դեկտեմբերի 18-ի թիվ 293 հրամանագրով ԱՊՀ-ի ստեղծման մասին 1991 թվականի դեկտեմբերի 8-ի համաձայնագրի և Ռուսաստանի Դաշնության անվտանգության ապահովման նպատակով ՌԽՖՍՀ-ի արտաքին հետախուզության ծառայությունը վավերացնելու կապակցությամբ ստեղծվել է ՌԽՖՍՀ-ի արտաքին հետախուզության ծառայությունը։
Ըստ Ռուսաստանի արտաքին հետախուզության ծառայության պաշտոնական վարկածի, ՌԽՖՍՀ նախագահի հրամանագրով 1991 թվականի դեկտեմբերի 18-ին նոր Ռուսաստանի սկզբունքորեն նոր հատուկ ծառայություն չի ստեղծվել, իսկ ԽՍՀՄ հետախուզության կենտրոնական ծառայությունն ընդամենը վերանվանվել է Ռուսաստանի արտաքին հետախուզության ծառայության։
ԽՍՀՄ փլուզումից հետո փոխվել է նաև ծառայության անվանումը․ ՌՍՖՍՀ ԱՀԾ-ն սկսել է կոչվել Ռուսաստանի ԱՀԾ։ 1991 թվականի դեկտեմբերի 26-ին Ռուսաստանի Դաշնության նախագահը հրամանագիր է ստորագրել 26.12.1991-ի թիվ 316-ի՝ Ռուսաստանի Դաշնության Դաշնային ժողովի առաջին տնօրեն նշանակելու մասին ։ Այն դարձել է ԽՍՀՄ հետախուզության կենտրոնական ծառայության տնօրեն Եվգենի Պրիմակովը, որին հանձնարարվել է մեկշաբաթյա ժամկետում նախագահին առաջարկություններ ներկայացնել նոր ստեղծված ծառայության, դրա կառուցվածքի և նահանգների վիճակի մասին։
1992 թվականի հունվարի 13-ին Ռուսաստանի Դաշնության նախագահը № 15 հրամանագիր է ստորագրել Ռուսաստանի Դաշնության ԱՀԾ տնօրենի տեղակալներ նշանակելու մասինին։ ԽՍՀՄ Ռազմավարական մշակումների կենտրոնի տնօրենի բոլոր տեղակալները պահպանել են իրենց պաշտոնները նոր կառույցում։ Նրանց ավելացել է Իվան Գորելովսկին, ով գեներալ-լեյտենանտի կոչումով սկսել է պատասխանատու լինել վարչատնտեսական գործունեության համար։
Դրանից հետո արտաքին հետախուզության ծառայությունը ևս մի քանի անգամ վերակազմավորվել է՝ Ռուսաստանի արտաքին հետախուզության դաշնային ծառայություն (30.09.1992), Ռուսաստանի Դաշնության նախագահին առընթեր ԱՀԾ (07.10.1992), իսկ հետո արդեն Ռուսաստանի ԱՀԾ։
Օրենսդրական կարգավորում
Ներկայումս Ռուսաստանի արտաքին հետախուզության ծառայության գործունեությունը կառուցվում է 1996 թվականի հունվարի 10-ի Արտաքին հետախուզության մասին դաշնային օրենքի № 5-ԴՕ-ի հիման վրա ։
Բացի այդ, Ռուսաստանի ԱՀԾ-ի գործունեությունը կարգավորվում է․
Հայտնի աշխատակիցներ
Վասիլև Իգոր Վլադիմիրովիչ-Կիրովի շրջանի նահանգապետ։
Գրուզդև Վլադիմիր Սերգեևիչ , գործարար, Տուլայի մարզի նախկին նահանգապետ ։
Դմիտրիև Միխայիլ Արկադիևիչ-ռազմատեխնիկական համագործակցության դաշնային ծառայության նախկին ղեկավար։
Էրին Վիկտոր Ֆյոդորովիչ-Ռուսաստանի Դաշնության ներքին գործերի նախկին նախարար։
Իվանով Սերգեյ Բորիսովիչ-Ռուսաստանի Դաշնության Նախագահի աշխատակազմի նախկին ղեկավար։
Կորենդյասև Անատոլի Ալեքսանդրովիչ-հինգերորդ գումարման Պետական \ u200b \ u200bդումայի պատգամավոր։
Լեբեդև Սերգեյ Նիկոլաևիչ-Անկախ Պետությունների Համագործակցության գործադիր քարտուղար (սկսած 2007 թվականի հոկտեմբերից մինչ օրս), ռուս հետախույզ, 2000-2007 թվականներին ՌԴ արտաքին հետախուզության ծառայության տնօրեն, բանակի գեներալ։
Ռապոտա Գրիգորի Ալեքսեևիչ-Միութենական պետության պետական \ u200b \ u200bքարտուղար։
Չիրկունով Օլեգ Անատոլևիչ-Պերմի երկրամասի նախկին նահանգապետ։
Յակունին Վլադիմիր Իվանովիչ-Ռուսական երկաթուղիների նախկին նախագահ։
Ծանոթագրություններ
Կատեգորիա:Ռուսական հատուկ ծառայություններ Կատեգորիա:Ռուսաստանի պատմություն (1992–ներկա)
Ուրգալա
Ուրգալա (Ургала, Урғалы), գյուղ Ռուսաստանի Բաշկորտոստան հանրապետության Բելոկատայսկի շրջանի կազմում։
Աշխարհագրություն
Գյուղական խորհուրդը սահմանակից է Չելյաբինսկի մարզին։
Պատմություն
Ուրգալան ձևավորվել է 1970-ականների սկզբից ոչ շուտ, համանուն երկաթուղային կայարանի և Եսաուլովա գյուղի միաձուլման արդյունքում, որը ձևավորվել է 1837 թվականին 6-րդ կանտոնի (Չելյաբինսկի շրջան) բաշկիրների կողմից, որոնք հրաժարվել են մտնել Օրենբուրգի կազակների բանակը և շարժվել են դեպի Այլինների երկիր։ Մինչև 2007 թվականի սեպտեմբերի 10-ը կոչվել է Ուրգալա գյուղի կայարան ։
Բնակչություն
2002 թվականին Ուրգալայի բնակչությունը կազմել է 1736 մարդ, 2009 թվականին՝ 1911 մարդ, 2010 թվականին՝ 1672 մարդ։
Ազգային կազմ
Գյուղի բնակչության գերակշռող մասը բաշկիրները, թաթարները, ռուսներն են։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Բաշկորտոստան հանրապետության Բելոկատայսկի շրջանի բնակավայրեր
Կանադայի ֆուտբոլի ազգային հավաքական
Հավաքականը տնային հանդիպումները 2011 թվականից անց է կացնում Տորոնտոյի «Բիմո Ֆիլդ» մարզադաշտում։ Նախկինում հանդես են եկել Մոնրեալի «Ստեյդ Սափութո», Էդմոնտոնի «Commonwealth Stadium» և Սենտ Ջոնսի «King George V Park» մարզադաշտերում։
Պատմություն
Կազմավորումից ի վեր Կանադայի ֆուտբոլի հավաքականը փայլուն արդյունքներ ցույց չի տվել, միակ ձեռքբերումը 1904 թվականին Սենտ Լուիսի օլիմպիական խաղերում հաղթելն էր։
Սակայն 1980-ական թվականներին ամեն ինչ փոխվեց։ 1985 թվականին հավաքականը դարձավ ԿՈՆԿԱԿԱՖ-ի առաջնության ոսկե մեդալակիր։ 1986 թվականին հավաքականն առաջին անգամ մասնակցեց աշխարհի առաջնությանը, սակայն առանձնապես հաջողությունների չհասավ․ խմբային փուլում պարտվեց բոլոր 3 հանդիպումներում՝ Ֆրանսիային՝ 0-1, Հունգարիային՝ 0-2 և ԽՍՀՄ-ին՝ 0-2։
1999 թվականին Կանադայի ֆուտբոլի ազգային հավաքականը պայմանագիր կնքեց գերմանացի մարզիչ Հոլգեր Օսիեկի հետ և 2000 թվականին կանադացիները հաղթեցին ԿՈՆԿԱԿԱՖ-ի 2000 թվականի առաջնությունում։ Խմբային փուլից դուրս գալուց հետո, քառորդ եզրափակչում հավաքականը հաղթեց Մեքսիկայի հավաքականին 2-1 հաշվով, կիսաեզրափակչում կանադացիները հաղթեցին Տրինիդադ և Տոբագոյի հավաքականին 1-0 հաշվով, իսկ եզրափակչում հաղթեցին Կոլումբիայի հավաքականին՝ 2-0 հաշվով։
ԿՈՆԿԱԿԱՖ-ի 2000 թվականի առաջնությունում հաղթելու շնորհիվ հավաքականը մասնակցեց 2001 թվականի ԿՈՆԿԱԿԱՖ-ի առաջնությանը, որտեղ պարտվեց Ճապոնիայի հավաքականին 0-3 հաշվով, Բրազիլիայի հետ ոչ ոքի խաղաց (0-0) և պարտվելով Կամերունին 0-2 հաշվով՝ զբաղեցրեց վերջին տեղը խմբում։
ԿՈՆԿԱԿԱՖ-ի 2000 թվականի առաջնությունում հաղթելը հավաքականին հնարավորություն տվեց նաև մասնակցել 2001 թվականի Ամերիկայի գավաթին, որը չկայացավ, քանի որ անվտանգության հետ կապված խնդիրներ էին ծագել։ Ավելի ուշ մրցաշարը կայացավ, սակայն Կանադայի ֆուտբոլի ասոցիացիան հայտարարեց, որ չի մասնակցի մրցաշարին ։
ԿՈՆԿԱԿԱՖ-ի 2002 թվականի ոսկե գավաթի առաջնությունում Կանադայի հավաքականը կիսաեզրափակչում պարտվեց ԱՄՆ-ի հավաքականին, սակայն երրորդ տեղի համար պայքարում կանադացիները հաղթեցին Հարավային Կորեայի հավաքականին 2-1 հաշվով, որով դարձան մրցաշարի բրոնզե մեդալակիր։
ԿՈՆԿԱԿԱՖ-ի 2003 թվականի ոսկե գավաթի տնային առաջնությունում հավաքականն անհաջող հանդես եկավ և կարողացավ դուրս գալ խմբային փուլից՝ խփած և ընդունած գնդակների տարբերությամբ։ Սեպտեմբերին գլխավոր մարզիչ Հոլգեր Օսիեկը հեռացավ հավաքականից, իսկ գլխավոր մարզիչ ժամանակավորապես նշանակվեց Քոլին Միլերը։
Կանադայի հավաքականին հաջողությունը կրկին ժպտաց միայն 2007 թվականին՝ Ստիվեն Հանթի գլխավորությամբ, ում օգնությամբ հավաքականը ԿՈՆԿԱԿԱՖ-ի 2007 թվականի ոսկե գավաթի առաջնությունում դարձավ բրոնզե մեդալակիր։ Կանադացիները հաղթեցին Կոստա Ռիկայի հավաքականին՝ 2-1 հաշվով, պարտվեցին Գվադելուպայի հավաքականին՝ 1-2 հաշվով, հաղթեցին Հայիթիի հավաքականին՝ 2-0 հաշվով, որը թույլ տվեց Կանադայի հավաքականին առաջին տեղով դուրս գալ խմբային փուլից։ Քառորդ եզրափակչում կանադացիները հաղթեցին Գվատեմալայի հավաքականին 3-0 հաշվով, սակայն կիսաեզրափակչում պարտվեցին ԱՄՆ-ի հավաքականին՝ 1-3 հաշվով, որը դարձավ մրցաշարի հաղթողը։
Մայիսի 18-ին Կանադայի ֆուտբոլի ասոցիացիան հայտարարեց, որ հավաքականի նոր գլխավոր մարզիչ է նշանակվել հավաքականի նախկին խաղացող Դեյլ Միտչելը։ Միտչելի գլխավորությամբ թիմը առանձնակի հաջողությունների չհասավ և ընկերական մի շարք անհաջող հանդիպումներից հետո դուրս թռավ 2010 թվականի Աշխարհի առաջնության որակավորման փուլից։ 2009 թվականի մարտի 27-ին Միտչելին ազատեցին մարզչի պարտականություններից և ժամանակավոր գլխավոր մարզիչ նշանակվեց Ստեֆեն Հարթը։
Դեկտեմբերի 9-ին Հարթը նշանակվեց հավաքականի մշտական գլխավոր մարզիչ ։ Նրա գլխավորությամբ հավաքականը ձախողեց ԿՈՆԿԱԿԱՖ-ի 2011 թվականի ոսկե գավաթի առաջնության խաղերը՝ չկարողանալով դուրս գալ խմբային փուլից։ 2014 թվականի Աշխարհի առաջնության որակավորման փուլում հավաքականը լավ խաղ ցուցադրեց, սակայն, չնայած դրան, դուրս թռավ մրցաշարից որակավորման 3-րդ փուլից։
2013 թվականի օգոստոսի 1-ին նոր գլխավոր մարզիչ նշանակվեց Բենիտո Ֆլորոն ։ Ակնկալվում է, որ Ֆլորոն, որպես իսպանական պրեմիերայի թիմերի մարզիչ, կկարողանա հավաքականին դուրս բերել 2018 թվականի Աշխարհի առաջնության եզրափակիչ ։ 2012 թվականին ղեկավարական մի շարք անհաջող որոշումներից հետո, չկարողանալով հաղթել 14 հանդիպումներից և ոչ մեկում, հավաքականն իր պատմության մեջ առաջին անգամ իջավ ՖԻՖԱ-ի աղյուսակի 114-րդ տեղ ։
Արտաքին հղումներ
Կատեգորիա:Կանադա
Իմպրեսիոնիզմ
Իմպրեսիոնիզմ (Impressionnisme, impression - Տպավորություն), ուղղություն արվեստում XIX դարի վերջին, XX դարի սկզբին։ Ծագել է ֆրանսիական գեղանկարչության մեջ, 1860-ական թվականների վերջին 1870-ական թվականների սկզբին (Էդուարդ Մանե, Էդգար Դեգա, Կլոդ Մոնե, Կամիլ Պիսսարո, Ալֆրեդ Սիսլեյ, Օգյուստ Ռենուար և ուրիշներ)։
Եզրի (տերմինի) ծագումը
«Իմպրեսիոնիզմը» որպես տերմին սկսեց օգտագործվել 1874 թվականի ցուցահանդեսից հետո, որտեղ ցուցադրված էր Կլոդ Մոնեի «Տպավորություն։ Ծագող արևը» («Impression Soleil levant», 1872, Փարիզ) նկարը։ Պատահականորեն ընտրված տերմինն ընդգծում էր ուղղության էական կողմը՝ հարաշարժ իրականության տպավորությունների, ապրումների կապակցված պահերի անմիջական արտացոլում։ 19-րդ դարի Ֆրանսիական մշակույթը յուրահատուկ է։ Այսպես ասած «պաշտոնական» մշակութային միջավայրը՝ Ակադեմիա, Կոնսերվատորիա, Օպերա, Սալոններ, խիստ պահպանողական (կոնսերվատիվ) են։ Որևէ այլ երկրում «մահացած» սովորույթները (տրադիցիաներ) այդպիսի ուժ չունեն, ինչպես Ֆրանսիայում։ Սակայն դրան զուգահեռ, որևէ այլ երկրում չկան այնքան մեծ թվով և այնպիսի մոլեռանդ «որոնողներ», մշակութային նորարարներ, ովքեր համառ էին և անձնազոհ իրենց գործի հանդեպ և կատաղի կերպով պայքարում էին իրենց ձեռագրի համար՝ տարիներով մշակելով այն։
Երկրորդ կայսրության ժամանակաշրջանում պայքար է գնում նատուրալիզմի և ռեալիզմի համար։ Այդպիսի պայքար նատուրալիզմի և ռեալիզմի դեմ տարվել է նաև 19-րդ դարի 80-ական թվականներին։ Այդ պայքարի արդյունքում ծնվում է իմպրեսիոնիզը։ Պակաս ջանքեր չի պահանջում նաև սիմվոլիզմի ներդրումը։ Այդ իսկ պատճառով Դեբյուսիի ամբողջ գործունեությունը կարելի է ասել, որ պայքար է հին ակադեմիական սովորույթների դեմ։ Այդ համառ պայքարը «նոր մշակույթի» համար Փարիզը վերածել էր գեղանկարիչների, բանաստղծների, երաժիշտների «լաբորատորիայի»։ Փարիզի այսօրինակ կենտրոնացումը գեղարվեստի վրա, բացատրվում է նրանով, որ բազմաթիվ պատմական հանգամանքներ Փարիզը վերածել էին բուրժուազիայի գեղարվեստական կենտրոնի։ Դեռ հին ռեժիմի ժամանակ՝ 18-րդ դարում, Փարիզն իր ծաղկող մշակութային սալոններով յուրօրինակ կենտրոն էր հարուստ բուրժուաների և պալատականների համար։ Կոմպոզիտորներ, վիրտուոզ-երաժիշտներ, պոետներ, գեղանկարիչներ, փիլիսոփաներ իրենց գեղարվեստական գաղափարների ձևավորման համար համապատասխան միջավայր էին գտնում այդ սալոններում։ Եվ արդեն այդ ժամանակ պայքարը նոր և հին գաղափարների միջև հաճախ սուր բնույթ էր կրում։ Փարիզում առկա լայնարձակ գեղարվեստական մեցենատությունը գրավեց մեծ թվով արվեստագետների։
Պետք չէ կարծել, թե այս արվեստագետներին, հատկապես վերջին 50 տարիների ընթացքում, առանձնապես հուզում էին առաջնային սոցիալական գաղափարները։ Ընդհակառակը՝ Երրորդ հանրապետության նորարար արվեստագետները չէին ցանկանում որևէ փոփոխություն հասարակական կարգում։ Նրանք բացարձակապես անտարբեր էին ցածր դասերի ճակատագրի նկատմամբ և ընդհանրապես չէին հետաքրքրվում հասարակության վերադասավորման հարցերով։ Նրանք առաջին հերթին ցանկանում էին մարդուն ազատել «կյանքի պրոզայից», տալով նրան գեղարվեստական զգացողությունների «սահմանափակ» աշխարհը, որոնք իրենց կողմից դիտվում էին իբրև «վերին արժեքներ»։ Արդյունքում ստացվում էր, որ նրանք հոգ են տանում բուրժուաների մասին։ Հենց այդպիսի խնդիր են իրենց առաջ դրել Ֆրանսիական մշակույթի երկու ուղղությունները՝ իմպրեսիոնիզմը և սիմվոլիզմը։
Էությունը
Իմպրեսիոնիզմը նոր հայեցվածքի և արժևորման հաստատումն էր, ակադեմիզմի, սալոնային արվեստի, էպիգոնության արմատական բացասումը։ Շարժման ու փոփոխությունների, իրականության գունագեղության աննախադեպ, հավաստի ու ճշմարտացի պատկերը իմպրեսիոնիստները ստեղծում էին հաճախ ներկայացնելով միևնույն տեղը, համանման դրություններն ու օբյեկտները տարբեր պահերի ու տարբեր կետերից։ Անմիջական տպավորությունների, լույսի խաղերի հարստության արտացոլումը իմպրեսիոնիզմում ծառայում է երևույթների էության մեջ թափանցելու, կյանքի ընթացքը, շարժման ներքին ուժերը բացահայտելու նպատակին։ Իմպրեսիոնիզմը պլեների հետևողական կիրառումով ոչ միայն սկզբունքային վերադարձ էր դեպի բնությունը, այլև ժամանակակից քաղաքի հակադրությունների, առօրյայի, հասարակ մարդու իրական ապրումների ու կեցության, նրան շրջապատող իրերի գեղեցկության նոր մեկնաբանում։ Նյութական աշխարհում օդի և լույսի տարածման, բեկբեկման, տրոհման անգերազանց արտացոլումն իմպրեսիոնիզմում օգտագործվում էր մաքուր գույների օպտիկական համադրումով։ Պատկերման մեջ երանգների արտահայտիչ ուժը հաստատվում էր դրանց ինքնուրույն արժեքով։ Լույսը դառնում էր պատկերվող աշխարհի շարժման հիմնական կրողը։ Իմպրեսիոնիստներն արդեն 80-90 թվականներին դառնում են լույսն ու ստվերը, ջրի խաղը, երկնքը և ամպերը գեղանկարելու միակ վարպետները։ Կորչում է հետաքրքրությունը մարդկանց հանդեպ, անհետանում են անհատները, հասարակական իրադարձությունները, կապերը։ Իմպրեսիոնիստների մոտ ամբողջ աշխարհը վերածվում է լույսի, օդի և ջրի խաղի։ Չնայած պոեզիայի հետ կապված ոչ հաճախ են կիրառում իմպրեսիոնիզմ տերմինը, սակայն Պոլ Վեռլենը և ժամանակակից ուրիշ պոետներ իսկական իմպրեսիոնիստներ են պոեզիայի բնագավառում։ Իմպրեսիոնիզմը գրականության մեջ նույնպես արվեստագետի անհատական տպավորությունների, զգացումների, ապրումների մարմնավորումն է։